Spoštovani starši!

Člani Upravnega odbora šolskega sklada OŠ Prestranek predlagamo, da starši za otroka prostovoljno mesečno prispevate po 1 ali 2 evra oz. znesek po lastni izbiri. Sklenili smo, da se prispevek obračuna pri rednih mesečnih položnicah za vsak mesec sproti ( da ne bo dodatnega stroška s provizijo), za tekoče šolsko leto.

Sredstva zbrana s prostovoljnimi prispevki staršev se zbirajo v skladu, ki ga upravlja upravni odbor in ga sestavljajo predstavniki staršev in delavcev.

Vse o delu šolskega sklada ( pravilnik, načrt dela, poročilo o delu) si lahko preberete na šolski spletni strani.

Prilagamo tudi pristopno izjavo za šolsko leto 2017/18. Če želite prispevati, vas prosimo, da jo izpolnite in vaš otrok naj jo prinese svojemu razredniku najkasneje do 29.09.2017. V primeru, da šolo obiskuje več otrok iz vaše družine, se lahko odločite samo za en prispevek, ki ga obračunavamo na položnici pri enem od vaših otrok.

**Pozivamo Vas, da se v primeru nezmožnosti plačila določene šolske dejavnosti za svojega otroka obrnete na razrednika ali šolsko svetovalno službo, kjer lahko dobite vlogo za dodelitev sredstev iz šolskega sklada. Vlogo dobite tudi na šolski spletni strani**.

Želimo, da bi šolski sklad uspešno deloval, da bi bili ponosni na njegovo delo in poslanstvo, ki ga opravlja. Dobrodelnost in pripravljenost pomagati drugemu, kadar je v stiski, je tudi sicer eno od poslanstev vsake šole. Zahvaljujemo se Vam za pomoč in sodelovanje ter vas lepo pozdravljamo.

Prestranek, 20.09.2017

Sabina Kantar Vukelić, predsednica Upravnega odbora šolskega sklada

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZJAVA ZA PLAČILA PROSTOVOLJNEGA PRISPEVKA V ŠOLSKI SKLAD OŠ PRESTRANEK

Podpisana/i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, plačnik šolskih stroškov za otroka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, bom pri mesečnih položnicah prispeval

1. 1 €
2. 2 €
3. Znesek po izbiri: \_\_\_\_\_\_\_\_\_\_\_\_
4. Ne bom prispeval v šolski sklad.

|  |  |
| --- | --- |
| Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |